M.Of.Nr.823 din 5 septembrie 2025

**HOTARARE Nr. 732**
**pentru aprobarea Metodologiei-cadru de**

   **acordare a burselor si cuantumul acestora**

   In temeiul [art. 108](https://program-legislatie.ro/view/00019902.03-20180918-rJHgr0X1yKQ#108) din Constitutia Romaniei, republicata, si al art. 1081 alin. (1) din Legea invatamantului preuniversitar [nr. 198/2023](https://program-legislatie.ro/view/01980102.23-20250725-bKrAuJGOFbi), cu modificarile si completarile ulterioare,

**Guvernul Rom**a**niei** adopta prezenta hotarare.

**Art. 1. —** Se aproba Metodologia-cadru de acordare a burselor si cuantumul acestora, prevazuta in anexa care face parte integranta din prezenta hotarare.
**Art. 2. —** La data intrarii in vigoare a prezentei hotarari se abroga Ordinul ministrului educatiei [nr. 5.518/2024](https://program-legislatie.ro/view/55180575.24-20250905-FDYl-3l70w) privind aprobarea Metodologiei-cadru de acordare a burselor, publicat in Monitorul Oficial al Romaniei, Partea I, nr. 677 din 15 iulie 2024, cumodificarile ulterioare.

   PRIM-MINISTRU
**ILIE-GAVRIL BOLOJAN**
                                                       Contrasemneaza:
                                                           Ministrul educatiei si cercetarii,
**Daniel-Ovidiu David**
                                                       Ministrul finantelor,
**Alexandru Nazare**

Bucuresti, 4 septembrie 2025.
   Nr. 732.

**ANEXA**

**METODOLOGIE-CADRU**

**de acordare a burselor si cuantumul acestora**

CAPITOLUL I
   **Dispozi**t**ii generale**

   Art. 1. — (1) Elevii de la cursurile cu frecventa de zi din invatamantul preuniversitar de stat obligatoriu beneficiaza, de la bugetul de stat, prin bugetul Ministerului Educatiei si Cercetarii, de urmatoarele tipuri de burse:
   a) bursa de merit, pentru elevii de nivel gimnazial, liceal si profesional;
   b) bursa sociala, pentru elevii de nivel primar, gimnazial, liceal si profesional;
   c) bursa tehnologica, pentru elevii din invatamantul profesional.
   (2) Prin exceptie de la prevederile alin. (1), bursele elevilor din invatamantul liceal militar se asigura prin bugetul Ministerului Apararii Nationale.
   Art. 2. — In conformitate cu prevederile art. 1081 alin. (3) din Legea invatamantului preuniversitar [nr. 198/2023](https://program-legislatie.ro/view/01980102.23-20250725-bKrAuJGOFbi), cu modificarile si completarile ulterioare, elevii din unitatile de invatamant preuniversitar particular si confesional beneficiaza, de la bugetul de stat, din sume defalcate din unele venituri ale bugetului de stat, de:
   a) burse sociale, pentru elevii de la cursurile cu frecventa de zi, nivel primar, gimnazial si liceal, daca sunt scolarizati fara taxe;
   b) burse tehnologice, pentru elevii de la cursurile cu frecventa de zi din invatamantul profesional, daca se incadreaza in specializarile si conditiile stabilite prin prezenta metodologie- cadru.
   Art. 3. — (1) In sensul prezentei metodologii-cadru, constituie „familie” persoanele aflate in una dintre urmatoarele situatii:
   a) sotul si sotia cu copiii lor necasatoriti, aflati in intretinere, cu varsta de pana la 18 ani sau de pana la 26 de ani pentru cei care urmeaza o forma de invatamant — cursuri de zi, organizata potrivit legii, cu domiciliul ori resedinta comuna inscrisa in actele de identitate si care locuiesc impreuna;
   b) barbatul si femeia necasatoriti, cu copiii lor necasatoriti si/sau ai fiecaruia dintre ei, avand varsta de pana la 18 ani sau de pana la 26 de ani daca urmeaza o forma de invatamant — cursuri de zi, organizata potrivit legii, care locuiesc impreuna;
   c) persoana singura si copilul/copiii aflat/aflati in intretinere, in varsta de pana la 18 ani sau de pana la 26 de ani pentru cei care urmeaza o forma de invatamant — cursuri de zi, organizata potrivit legii, si care locuiesc si gospodaresc impreuna.
   (2) In conformitate cu prevederile art. 104 din Legea [nr. 272/2004](https://program-legislatie.ro/view/02723202.04-20241128-5UkNqcS0uh8) privind protectia si promovarea drepturilor copilului, republicata, cu modificarile si completarile ulterioare, se asimileaza termenului „familie” si persoana/persoanele care se ocupa de intretinerea copilului pe perioada absentei parintilor/ reprezentantului legal si care locuieste/locuiesc impreuna cu copiii aflati in intretinerea sa/lor.
   Art. 4. — Acordarea burselor prevazute la art. 1 alin. (1) lit. b) si art. 2 lit. a) reprezinta o forma de stimulare a progresului scolar, de sprijin pentru elevii proveniti din medii dezavantajate socioeconomic si de sustinere a acestora in vederea prevenirii abandonului scolar.
   Art. 5. — (1) Bursele de merit si bursele tehnologice se acorda in fiecare an scolar, in perioada cursurilor scolare, inclusiv in perioada pregatirii practice.
   (2) Bursele de merit se acorda pentru elevii absolventii ai clasei a VIII-a, inclusiv in perioada pregatirii si sustinerii evaluarii nationale, cu conditia ca elevii bursieri sa se prezinte la examene.
   (3) Bursele de merit si bursele tehnologice se acorda pentru elevii absolventii ai clasei a XII-a, inclusiv in perioada primei sesiuni a examenului national de bacalaureat sau a examenului de certificare a calificarii profesionale, cu conditia ca elevii bursieri sa se prezinte la examene.
   (4) Prevederile alin. (1) se aplica si in cazul elevilor bursieri care nu s-au prezentat la examen din motive medicale.
   Art. 6. — (1) Pentru anul scolar 2025-2026, cuantumul burselor este:
   a) pentru bursa de merit — 450 lei/luna;
   b) pentru bursa sociala — 300 lei/luna;
   c) pentru bursa tehnologica — 300 lei/luna.
   (2) Valoarea burselor poate fi suplimentata prin hotarare a consiliilor de administratie ale unitatilor de invatamant, in functie de:
   a) sumele alocate de autoritatile administratiei publice locale;
   b) alte venituri obtinute de unitatile de invatamant si care pot fi utilizate cu aceasta destinatie.
   Art. 7. — (1) La nivelul unitatii de invatamant preuniversitar se constituie Comisia de management al burselor, care primeste de la secretariatul unitatii de invatamant propunerile inaintate de catre profesorul diriginte, verifica si analizeaza documentele depuse si stabileste lista elevilor beneficiari.
   (2) Componenta Comisiei de management al burselor este urmatoarea:
   a) presedinte — director/director adjunct;
   b) membri — 3-9 profesori pentru invatamantul primar/ profesori diriginti;
   c) secretar — secretar-sef/secretar/informatician.
   (3) In baza prezentei metodologii-cadru, in fiecare unitate de invatamant se elaboreaza o procedura interna de management al burselor scolare, aprobata de consiliul de administratie al unitatii de invatamant.

   CAPITOLUL II
   **Acordarea burselor de merit**

   Art. 8. — (1) Bursele de merit se acorda pentru maximum 15% din efectivele de elevi ale fiecarei clase de gimnaziu si liceu dintr-o unitate de invatamant preuniversitar, care au medii generale pe anul scolar anterior mai mari sau egale cu 9,00.
   (2) Bursele de merit se acorda elevilor din fiecare clasa a V-a dintr-o unitate de invatamant preuniversitar, in baza mediei primelor doua intervale de cursuri din anul scolar curent mai mare sau egala cu 9,00.
   (3) Bursele de merit se acorda elevilor din fiecare clasa a IX-a dintr-o unitate de invatamant preuniversitar, in baza mediilor de admitere in invatamantul liceal sau profesional mai mari sau egale cu 9,00.
   (4) Bursele de merit se acorda, suplimentar fata de cei 15%, si elevilor din fiecare clasa a IX-a care au fost admisi la liceu fara sustinerea examenului de evaluare nationala, in baza obtinerii, pe parcursul gimnaziului, a unui premiu I la etapa nationala a olimpiadelor scolare organizate si finantate de Ministerul Educatiei si Cercetarii sau a unui premiu I, II sau III la competitii internationale recunoscute de Ministerul Educatiei si Cercetarii.
   (5) Prin exceptie de la prevederile alin. (3), pentru invatamantul liceal vocational, profilurile artistic, sportiv, teologic si militar, prin sintagma „media de admitere” se intelege media finala de admitere, calculata conform prevederilor ordinului ministrului care reglementeaza organizarea si desfasurarea admiterii in invatamantul liceal pentru fiecare an scolar.
   (6) Prin exceptie de la prevederile alin. (1), se acorda bursa de merit si elevilor care au media egala cu a ultimului beneficiar stabilit prin aplicarea procentului de 15%.
   (7) Bursa de merit se acorda si sub conditia ca elevul beneficiar sa fi obtinut media 10 la purtare sau calificativul „foarte bine” la purtare, la finalul anului scolar anterior.
   Art. 9. — (1) Calcularea numarului de beneficiari, corespunzator procentului de 15% din efectivul de elevi din fiecare clasa de gimnaziu si liceu dintr-o unitate de invatamant preuniversitar, se face prin rotunjire la numarul intreg imediat superior numarului fractionar obtinut.
   (2) Pentru elevii din clasa a V-a, media care sta la baza acordarii burselor de merit se calculeaza ca medie aritmetica, avand doua zecimale, fara rotunjire, a notelor obtinute de elevi la toate disciplinele, pe parcursul primelor doua intervale de cursuri din anul scolar curent.
   (3) Pentru elevii din clasa a V-a, listele beneficiarilor se stabilesc in luna ianuarie a anului calendaristic urmator anului in care se obtin rezultatele scolare prevazute la art. 8 alin. (1) si se platesc incepand cu luna februarie, pentru drepturile aferente lunii ianuarie, pana la sfarsitul cursurilor din anul scolar respectiv.
   Art. 10. — (1) Pentru nivelul gimnazial organizat in sistem simultan, calculul numarului de beneficiari ai burselor de merit se face pentru fiecare clasa separat.
   (2) In cazul claselor din invatamantul liceal tehnologic care sunt constituite din maximum 3 grupe cu calificari diferite, calculul numarului de beneficiari ai burselor de merit se face pe clasa, fara a se tine cont de calificare.
   Art. 11. — (1) Bursa de merit se acorda la propunerea profesorului diriginte, nefiind conditionata de depunerea unei cereri.
   (2) Profesorul diriginte va inainta la secretariatul unitatii de invatamant lista cu elevii propusi pentru bursa de merit in primele 25 de zile calendaristice de la inceperea cursurilor anului scolar, pentru elevii din clasele a VI-a—a XII-a, iar pentru elevii de clasa a V-a, in primele 15 zile calendaristice ale lunii ianuarie.

   CAPITOLUL III
   **Acordarea burselor sociale**

   Art. 12. — (1) Bursa sociala reprezinta o forma de sprijin a elevilor din medii dezavantajate socioeconomic, din grupuri vulnerabile sau cu situatii medicale speciale, in vederea sustinerii participarii la activitatile didactice, precum si pentru prevenirea abandonului scolar.
   (2) Bursa sociala se acorda la cerere, in functie de situatia materiala/sociala/medicala a elevului.
   (3) Elevii care beneficiaza de bursa sociala au dreptul la pastrarea confidentialitatii asupra identitatii, datelor cu caracter personal si informatiilor referitoare la situatia de dificultate in care se afla.
   (4) Bursa sociala se acorda si sub conditia ca elevul beneficiar sa fi promovat la toate disciplinele si sa fi obtinut media 10 la purtare sau calificativul „foarte bine” la purtare la finalul anului scolar anterior.
   Art. 13. — (1) Bursa sociala se acorda elevilor din invatamantul preuniversitar de stat inscrisi la cursurile cu frecventa de zi, inclusiv celor scolarizati la domiciliu sau care urmeaza cursurile in „Scoala din spital”, care se incadreaza in cel putin una dintre urmatoarele situatii:
   a) elevi proveniti din familii care realizeaza un venit mediu net pe membru de familie, supus impozitarii, pe ultimele 12 luni anterioare cererii, mai mic de 50% din salariul minim net pe economie. Se va lua in calcul salariul minim net pe economie in vigoare la data depunerii cererii;
   b) elevi cu unul sau ambii parinti decedati si elevi asupra carora a fost instituita o masura de protectie speciala, respectiv plasamentul/plasamentul de urgenta, fara a se lua in considerare nivelul venitului mediu net pe membru de familie, supus impozitarii;
   c) elevi care au deficiente/afectari functionale produse de boli, tulburari sau afectiuni ale structurilor si functiilor organismului, incadrate conform criteriilor din anexa nr. 1 la Ordinul ministrului sanatatii si al ministrului muncii, familiei, protectiei sociale si persoanelor varstnice [nr. 1.306/1.883/2016](https://program-legislatie.ro/view/13060512.16-20220624-4WQiV0ygqID) pentru aprobarea criteriilor biopsihosociale de incadrare a copiilor cu dizabilitati in grad de handicap si a modalitatilor de aplicare a acestora, cu modificarile si completarile ulterioare, si structurate tipologic conform aceluiasi act normativ, fara a se lua in considerare nivelul venitului mediu net pe membru de familie, supus impozitarii;
   d) elevi cu afectiuni oncologice si/sau cronice scolarizati, pentru o perioada mai mare de 4 saptamani, in cadrul „Scolii din spital” sau la domiciliu, fara a se lua in considerare nivelul venitului mediu net pe membru de familie, supus impozitarii;
   e) elevi care revin dupa scolarizarea din cadrul „Scolii din spital” in unitatea de invatamant la care au fost inmatriculati anterior, fara a se lua in considerare nivelul venitului mediu net pe membru de familie, supus impozitarii;
   f) elevi proveniti din familii care beneficiaza de venit minim de incluziune conform Legii [nr. 196/2016](https://program-legislatie.ro/view/01960102.16-20230627-yl14pAooV2) privind venitul minim de incluziune, cu modificarile si completarile ulterioare, in baza deciziei de stabilire a dreptului la ajutor de incluziune a familiei elevului.
   (2) Pentru obtinerea bursei sociale, elevii majori sau parintii/ reprezentantii legali ai elevilor minori depun la secretariatul unitatii de invatamant o cerere insotita de acte care dovedesc dreptul de acordare a bursei sociale, in primele 25 de zile calendaristice de la inceperea cursurilor anului scolar.
   (3) Documentele care vor fi depuse, in termen de 25 de zile calendaristice de la inceperea cursurilor anului scolar, de catre parintii/reprezentantii legali/elevii majori pentru acordarea burselor sociale prevazute la alin. (1) lit. a) sunt:
   a) cererea parintelui/reprezentantului legal/elevului major;
   b) declaratie pe propria raspundere privind veniturile nete, obtinute pe ultimele 12 luni anterioare cererii, realizate de membrii familiei si acordul privind prelucrarea datelor cu caracter personal pentru verificarea respectarii criteriilor de acordare a bursei;
   c) documente doveditoare ale componentei familiei, asa cum este definita la art. 3 din prezenta metodologie-cadru: certificatele de nastere ale copiilor sub 14 ani, actele de identitate ale persoanelor care au peste 14 ani, acte referitoare la starea civila de la momentul depunerii cererii, declaratia pe proprie raspundere data de ambii parinti, necasatoriti, ca locuiesc impreuna, certificatul de divort si conventia notariala incheiata in cadrul procesului de divort cu copii minori, sentinta judecatoreasca din care sa rezulte stabilirea domiciliului copilului/copiilor la unul dintre parinti, certificat de deces, decizia instantei de mentinere a starii de arest, raport de ancheta sociala in cazul parintilor disparuti, dupa caz.
   (4) Acordarea burselor sociale pentru motive medicale se face pe baza certificatului de incadrare in grad de handicap sau a certificatului eliberat de medicul specialist (tip A5), cu luarea in evidenta de catre medicul de la cabinetul scolar/medicul de familie — acolo unde nu exista medic scolar.
   (5) Documentele care vor fi depuse, in termen de 25 de zile calendaristice de la inceperea cursurilor anului scolar, de catre parinti/reprezentantii legali/elevii majori pentru acordarea burselor sociale prevazute la alin. (1) lit. b) sunt aceleasi ca documentele prevazute la alin. (3), cu exceptia declaratiei pe propria raspundere privind veniturile nete.
   (6) Prin exceptie de la prevederile alin. (2), acordarea burselor sociale pentru elevii proveniti din familii care beneficiaza de venit minim net de incluziune se face in urma comunicarii la inspectoratele scolare judetene/al municipiului Bucuresti, denumite in continuare ISJ/ISMB, de catre agentiile pentru plati si inspectie sociala judetene, respectiv a municipiului Bucuresti, a listei elevilor inscrisi in invatamantul cu frecventa, proveniti din familii beneficiare de ajutor de incluziune, in luna anterioara celei de raportare a listei.
   (7) Lista elevilor care beneficiaza de burse sociale poate fi revizuita lunar, la cererea beneficiarilor, prin completarea cu elevii a caror situatie financiara/sociala/medicala s-a modificat pe parcursul anului scolar si fac dovada incadrarii in conditiile prevazute.
   (8) Elevii din unitatile de invatamant preuniversitar particular si confesional beneficiaza de bursa sociala, daca sunt scolarizati fara taxe si se incadreaza in cel putin una dintre situatiile prevazute la alin. (1).
   Art. 14. — (1) La stabilirea venitului mediu net lunar pe membru de familie se iau in calcul toate veniturile nete realizate de membrii familiei. Prin venituri nete se intelege totalitatea sumelor primite/realizate de fiecare membru al familiei, conform Legii [nr. 227/2015](https://program-legislatie.ro/view/02270102.15-20250829-70EjyTzhF4C) privind Codul fiscal, cu modificarile si completarile ulterioare.
   (2) Verificarea documentelor privind veniturile declarate de parintii/reprezentantii legali ai elevilor minori se face de catre una sau mai multe persoane desemnate de conducerea unitatii de invatamant.
   (3) In situatia in care personalul unitatii de invatamant are suspiciuni privind indeplinirea conditiilor de acordare a bursei sociale, directorul sesizeaza situatia autoritatilor administratiei publice locale si solicita efectuarea unei anchete sociale.
   (4) Personalul unitatilor de invatamant nu efectueaza anchete sociale in vederea acordarii burselor sociale.
   (5) Directorul unitatii de invatamant emite decizie de retragere a bursei in situatia in care, in urma primirii raportului de ancheta sociala, Comisia de management al burselor constata neindeplinirea conditiilor de acordare a bursei sociale.
   Art. 15. — (1) Bursele sociale se acorda si in perioada vacantelor scolare.
   (2) Prin exceptie de la prevederile alin. (1), nu primesc bursa sociala in perioada vacantei de vara:
   a) elevii care nu au promovat anul scolar;
   b) elevii care la sfarsitul cursurilor anului scolar sunt corigenti la mai mult de o disciplina si au acumulat mai mult de 20 de absente nemotivate/an. Bursa pe perioada vacantei de vara nu este suspendata daca este indeplinita doar una dintre cele doua conditii;
   c) absolventii invatamantului gimnazial care nu au fost admisi la liceu/in invatamantul profesional, cursuri cu frecventa, intr-o unitate de invatamant preuniversitar de stat;
   d) elevii care repeta anul scolar din alte motive decat cele medicale.
   (3) Pentru elevii din anii terminali, bursele sociale se acorda si in perioada primei sesiuni a examenului national de bacalaureat sau a examenului de certificare a calificarii profesionale, pana la comunicarea rezultatelor finale, conform formulei de calcul prevazute la alin. (4), cu conditia ca elevii bursieri sa se prezinte la examene.
   (4) Formula de calcul al burselor sociale pentru perioada prevazuta la alin. (3) este (CmB/NZL) x NZLCRF, unde:
   CmB = cuantumul bursei, stabilit prin lege/hotarare de Guvern;
   NZL = numarul de zile lucratoare din luna respectiva;
   NZLCRF = numarul de zile lucratoare din luna respectiva, pana la data comunicarii rezultatelor finale.
   (5) Decizia de retragere a bursei sociale in situatiile prevazute la alin. (2) se aplica de catre director, la propunerea Comisiei de management al burselor.

   CAPITOLUL IV
   **Acordarea burselor tehnologice**

   Art. 16. — (1) Bursa tehnologica reprezinta o forma de stimulare a elevilor inmatriculati in cadrul specializarilor din invatamantul profesional de nivel 3 conform Cadrului european al calificarilor/Cadrului national al calificarilor, in conditiile prezentei metodologii-cadru.
   (2) Elevii declarati repetenti la finalul anului scolar nu beneficiaza de bursa tehnologica pentru anul de studiu pe care il repeta. Fac exceptie elevii declarati repetenti in invatamantul liceal, care opteaza pentru continuarea studiilor in invatamantul profesional, inclusiv dual.
   (3) Prin exceptie de la prevederile alin. (2), beneficiaza de bursa tehnologica elevii care repeta anul scolar din motive medicale.
   (4) Bursa tehnologica se acorda cu conditia ca elevul beneficiar sa fi promovat la toate disciplinele si sa fi obtinut media 10 la purtare sau calificativul „foarte bine” la purtare la finalul anului scolar anterior.
   Art. 17. — (1) Bursa tehnologica se acorda elevilor la propunerea dirigintelui, nefiind conditionata de depunerea unei cereri in acest sens.
   (2) Profesorul diriginte va inainta la secretariatul unitatii de invatamant lista cu elevii propusi pentru bursa tehnologica, in primele 25 de zile calendaristice de la inceperea cursurilor anului scolar.

   CAPITOLUL V
   **Acordarea burselor pentru mamele minore**

   Art. 18. — (1) Bursa pentru mamele minore reprezinta o forma de sprijin a acestora in vederea participarii la educatie si pentru prevenirea abandonului scolar.
   (2) Bursa se acorda elevelor din invatamantul preuniversitar, reintegrate intr-o unitate de invatamant, care frecventeaza cursurile de zi si au copil/copii propriu/proprii in intretinere.
   (3) In sensul prezentei metodologii-cadru, termenul „reintegrare” se refera la reluarea cursurilor de catre eleva dupa nastere, din momentul revenirii la scoala.
   (4) In vederea acordarii bursei pentru mamele minore, parintii/reprezentantii legali depun la unitatea de invatamant urmatoarele documente:
   a) cerere a parintelui/reprezentantului legal;
   b) certificat de nastere pentru copilul/copiii aflat/aflati in intretinerea mamei minore.
   (5) Bursa pentru mame minore se acorda in perioada cursurilor scolare, inclusiv in timpul pregatirii si sustinerii evaluarii nationale, a examenului national de bacalaureat in prima sesiune, a examenului de certificare a calificarii profesionale si in perioada pregatirii practice.
   (6) Elevele beneficiare ale bursei pentru mame minore care acumuleaza cel putin 60 de absente nemotivate intr-o luna nu primesc bursa pentru luna respectiva.
   (7) Decizia de suspendare a bursei pentru mamele minore, in situatia prevazuta la alin. (6), se aplica de catre director, la propunerea Comisiei de management al burselor.

   CAPITOLUL VI
   **Dispozi**t**ii finale**

   Art. 19. — (1) Bursa tehnologica se poate cumula cu bursa de merit si cu bursa sociala.
   (2) Un elev poate beneficia de o singura bursa sociala, din bugetul Ministerului Educatiei si Cercetarii, chiar daca indeplineste mai multe dintre criteriile prevazute art. (13) alin. (1).
   (3) Bursa pentru mamele minore se poate cumula cu toate tipurile de burse, in conditiile prezentei metodologii-cadru.
   (4) Bursa sociala se poate cumula cu bursa de merit.
   (5) Elevii cu cerinte educationale speciale pot beneficia de bursa de merit/tehnologica/sociala, indiferent daca beneficiaza si de una dintre masurile de protectie speciala, asa cum sunt definite la art. 59 din Legea [nr. 272/2004](https://program-legislatie.ro/view/02723202.04-20241128-5UkNqcS0uh8) privind protectia si promovarea drepturilor copilului, republicata, cu modificarile si completarile ulterioare.
   (6) In situatia in care elevii acumuleaza 10 sau mai multe absente nemotivate intr-o luna, nu primesc bursa de merit, bursa sociala, respectiv bursa tehnologica, dupa caz, pentru luna respectiva. In cazul in care atingerea sau depasirea pragului de 10 absente este in legatura cu motive medicale, elevul sau parintele/reprezentantul legal al acestuia va prezenta actele pe baza carora se face motivarea absentelor, in termen de 7 zile de la reluarea activitatii elevului, in scopul restabilirii dreptului la bursa. In situatia in care, in functie de momentul efectuarii platii bursei, nu a fost posibila acordarea bursei in urma motivarii absentelor din luna respectiva, plata acesteia se poate efectua odata cu plata burselor pentru luna urmatoare.
   (7) Decizia de suspendare a bursei de merit, bursei sociale, respectiv a bursei tehnologice, dupa caz, in situatiile prevazute la alin. (6), se aplica de catre director, la propunerea Comisiei de management al burselor.
   (8) In cazul declaratiilor pe propria raspundere, precum si al celorlalte documente doveditoare pe care elevii majori sau parintii/reprezentantii legali ai elevilor minori le depun la Comisia de management al burselor in vederea acordarii burselor sociale, nu exista obligatia certificarii/autentificarii notariale.
   Art. 20. — (1) Elevii romani pot beneficia de burse intr-un an scolar doar daca frecventeaza cursurile unei unitati de invatamant preuniversitar din Romania. Bursele se suspenda pe perioada studiilor in strainatate, chiar daca elevul ramane inscris la unitatea de invatamant de pe teritoriul Romaniei.
   (2) Acordarea bursei inceteaza la pierderea calitatii de elev, conform Regulamentului-cadru de organizare si functionare a unitatilor de invatamant preuniversitar.
   Art. 21. — (1) Sumele alocate pentru bursele elevilor sunt neimpozabile si nu sunt luate in considerare la calculul venitului mediu net lunar pe membru de familie, supus impozitarii, necesar pentru obtinerea venitului minim garantat, precum si pentru alte beneficii sociale.
   (2) Pentru lunile din anul scolar in care sunt vacante, formula de calcul al burselor de merit si al burselor tehnologice este (CB/NZL) x (NZL - NZV), unde:
   CB = cuantumul bursei, stabilit prin lege/ordin de ministru/ hotarare de Guvern;
   NZL = numarul de zile lucratoare din luna respectiva;
   NZV = numarul de zile de vacanta din luna respectiva.
   (3) In calculul prevazut la alin. (2) sunt incluse si sarbatorile legale si zilele declarate libere prin lege.
   Art. 22. — In acordarea tuturor burselor sunt interzise discriminarile pe criteriile prevazute in Ordonanta Guvernului [nr. 137/2000](https://program-legislatie.ro/view/01371303.00-20200807-BJVQoNchbD) privind prevenirea si sanctionarea tuturor formelor de discriminare, republicata, cu modificarile si completarile ulterioare, cu exceptia masurilor afirmative dispuse de lege.
   Art. 23. — (1) Elevii transferati in timpul cursurilor anului scolar vor fi adaugati pe lista de beneficiari de bursa de merit, fara eliminarea altor beneficiari, daca au media mai mare sau egala cu a ultimului beneficiar stabilit prin aplicarea procentului de 15%.
   (2) Elevii care se transfera de la o unitate de invatamant de stat la o unitate de invatamant particular beneficiaza doar de bursele prevazute la art. 2.
   (3) Elevii care se transfera din invatamantul liceal in invatamantul profesional vor fi adaugati pe lista beneficiarilor de burse tehnologice din unitatea de invatamant unde s-au transferat, in maximum o luna de la transfer.
   (4) Prevederile alin. (1) nu se aplica elevilor transferati inainte de inceperea cursurilor. Lista in ordine descrescatoare a mediilor elevilor unei clase, care va sta la baza acordarii burselor de merit, va contine toti elevii din efectivul clasei la inceputul cursurilor, inclusiv elevii transferati in anul scolar respectiv. Astfel, un elev transferat inainte de inceperea cursurilor va avea dreptul la bursa doar daca indeplineste conditiile prezentei metodologii-cadru la unitatea de invatamant la care este inscris in noul an scolar.
   Art. 24. — (1) Profesorul pentru invatamant primar/profesorul diriginte informeaza toti parintii cu privire la conditiile si metodologia de acordare a burselor, in termen de 2 saptamani de la inceperea cursurilor.
   (2) In unitatile de invatamant in care isi desfasoara activitatea si mediatori scolari, acestia sunt implicati in informarea si sustinerea familiilor pentru accesarea burselor si a altor forme de sprijin financiar de care pot beneficia elevii prin unitatile de invatamant.
   (3) Calendarul si conditiile de alocare a burselor vor fi publicate la avizier si pe pagina web a unitatii de invatamant.
   (4) Documentele necesare pentru acordarea burselor se pot depune online sau fizic la secretariatul unitatii de invatamant preuniversitar.
   (5) Dupa expirarea termenului de depunere, parintii/ reprezentantii legali pot completa sau corecta dosarele incomplete sau incorecte, la solicitarea Comisiei de management al burselor, in termen de maximum 5 zile lucratoare de la solicitare.
   (6) Plata burselor se face prin transfer bancar sau in numerar, dupa caz. Unitatile de invatamant nu impun deschiderea la o anumita banca a conturilor pentru virarea sumelor aferente burselor.
   Art. 25. — (1) Prima lista de beneficiari din anul scolar in curs este transmisa de unitatea de invatamant la ISJ/ISMB, pana la data de 20 octombrie a anului scolar in curs.
   (2) ISJ/ISMB transmite numarul de beneficiari pe judet/ municipiul Bucuresti, pe tipuri de burse, la Ministerul Educatiei si Cercetarii — Directia generala echitate si performanta in invatamantul preuniversitar, pana la data de 25 octombrie a anului scolar in curs.
   Art. 26. — (1) Unitatea de invatamant preuniversitar transmite lunar, cu exceptia situatiei prevazute la art. 27 alin. (1), pana la data de 20 a lunii, la ISJ/ISMB sumele estimate pentru plata burselor aferente lunii respective, precum si numarul de beneficiari pe categorii de burse.
   (2) ISJ/ISMB transmite la Ministerul Educatiei si Cercetarii, Directia generala economica, pana la data de 25 a lunii, sumele estimate pentru plata burselor aferente lunii respective, precum si numarul de beneficiari pe categorii de burse, in vederea efectuarii deschiderilor de credite bugetare.
   (3) Lista elevilor beneficiari se actualizeaza ori de cate ori este nevoie, se aproba in consiliul de administratie al unitatii de invatamant, se semneaza de catre director si se transmite la ISJ/ISMB. Lista se modifica doar in cazuri bine justificate, cum ar fi transferul elevilor, decesul unui parinte, aparitia unei situatii medicale dintre cele prevazute in prezenta metodologie-cadru, o eroare materiala a personalului unitatii de invatamant. Nu se adauga pe lista beneficiarii ai caror parinti nu au depus in termenul-limita dosarele pentru obtinerea burselor sociale.
   (4) In situatia prevazuta la art. 27, ISJ/ISMB transmite la Ministerul Educatiei si Cercetarii, Directia generala economica, pana la data de 25 octombrie, sumele estimate pentru plata burselor, atat pentru luna septembrie, cat si pentru luna octombrie a anului curent, urmand ca plata sa se faca de catre unitatile de invatamant la data de 20 noiembrie.
   (5) La estimarea deschiderilor de credite lunare, unitatile de invatamant preuniversitar si ISJ/ISMB iau in considerare si eventualele sume disponibile/restante, dupa caz, existente la acel moment.
   (6) Ministerul Educatiei si Cercetarii, pe baza solicitarilor primite, cu incadrarea in bugetul aprobat si in limitele de credite bugetare lunare aprobate, efectueaza deschiderile de credite bugetare.
   (7) Bursele se platesc lunar, de catre unitatile de invatamant, la data de 20 a fiecarei luni pentru luna precedenta, cu exceptia situatiei prevazute la alin. (4); daca data de 20 cade intr-o zi de repaus saptamanal, zi de sarbatoare legala sau zi libera, plata burselor se efectueaza in ziua lucratoare anterioara acesteia.
   (8) Ordonatorii de credite ai unitatilor de invatamant raspund de plata la termen a burselor, in conformitate cu prevederile prezentei metodologii-cadru.
   Art. 27. — (1) Unitatile de invatamant preuniversitar particular si confesional transmit anual, la ISJ/ISMB, pana la data de 20 octombrie, sumele estimate pentru plata burselor, precum si numarul de beneficiari pe categorii de burse.
   (2) Unitatile de invatamant preuniversitar particular si confesional transmit anual, pana pe 20 octombrie, unitatilor administrativ-teritoriale in raza carora isi au sediul, sumele estimate pentru plata burselor, precum si numarul de beneficiari pe categorii de burse.
   (3) Ordonatorii principali de credite ai bugetelor locale transmit directiilor generale regionale/administratiilor judetene ale finantelor publice, respectiv Directiei Generale Regionale a Finantelor Publice a Municipiului Bucuresti, pana la data de 25 octombrie, datele primite de la unitatile de invatamant preuniversitar particular si confesional, atat pentru intreaga unitate administrativ-teritoriala, cat si pentru fiecare unitate de invatamant preuniversitar particular si confesional cu personalitate juridica, in vederea repartizarii sumelor defalcate din unele venituri ale bugetului de stat.
   (4) Repartizarea sumelor defalcate din unele venituri ale bugetului de stat, aprobate prin legea anuala a bugetului de stat, pe comune, orase, municipii si sectoare ale municipiului Bucuresti, pentru plata burselor elevilor din unitatile de invatamant preuniversitar particular si confesional, se face prin decizie a directorului directiei generale regionale a finantelor publice/sefului administratiei judetene a finantelor publice, la propunerea ISJ/ISMB.
   (5) Dupa centralizarea datelor transmise de unitatile de invatamant preuniversitar particular si confesional, ISJ/ISMB transmite la Ministerul Educatiei si Cercetarii, Directia generala echitate si performanta in invatamantul preuniversitar, sumele estimate pentru plata burselor, precum si numarul de beneficiari pe categorii de burse, pana la data de 30 octombrie.
   Art. 28. — (1) De prevederile prezentei metodologii-cadru beneficiaza si elevii inmatriculati in unitatile de invatamant preuniversitar din structura si/sau subordinea institutiilor de invatamant superior de stat.
   (2) Bursele prevazute la alin. (1) se aloca, din bugetul Ministerului Educatiei si Cercetarii, prin contractul complementar de finantare incheiat cu institutiile de invatamant superior de stat din coordonarea Ministerului Educatiei si Cercetarii, care au in cadrul acestora unitati de invatamant preuniversitar.